
SAOPŠTENJE ZA MEDIJE

PREMIJERA TREĆE SEZONE HBO ORIGINAL SERIJE „INDUSTRIJA“ 12. AVGUSTA NA MAX STRIMING USLUZI




Beograd, 25. jul 2024.

[bookmark: _Hlk121227505]Nova sezona HBO Original serije „Industrija“ (Industry), kreatora Majkija Dauna i Konrada Keja imaće premijeru 12. avgusta na Max striming platformi. Premijera na HBO kanalu će biti istog dana u 20:00 h, dok će nove epizode stizati svakog ponedeljka.

„Industrija“ daje insajderski pogled na svet međunarodnih finansija prateći grupu mladih bankara koji grade svoje identitete u stresnom okruženju, prepunom seksa i droge u londonskoj kancelariji međunarodne banke Pierpoint & Co.

U trećoj sezoni, dok Pierpoint gleda u budućnost i ulaže velike sume u etičko ulaganje, Jasmin (Marisa Abela), Robert (Hari Loti) i Erik (Ken Leung) nalaze se u središtu burnog IPO-a Lumi, zelene tehnološko-energetske kompanije koju vodi Ser Henri Mek (Kit Harington), u priči koja se proteže sve do samog vrha finansija, medija i vlade. Otkako je napustila Pierpoint, Harper (Majhala) želi da se vrati u uzbudljivi svet finansija i pronalazi rizičnu partnerku u upravnici portfolija FutureDawn, Petri Koenig (Sara Goldberg).

Glumačku ekipu treće sezone čine Majhala, Marisa Abela, Hari Loti, Ken Leung, Konor Meknil, Sagar Radia, Indi Luis, Adam Levi, Sara Pariš, Trevor Vajt, Elena Saurel i Irfan Šamdži, dok su nova glumačka imena Kit Harington, Sara Goldberg, Mirijam Peč, Endrju Havill, Rodžer Barkli, Fadi Elsajid i Fiona Baton.

Drugu sezonu „Industrije“ The Atlantic je proglasio „najuzbudljivijom serijom na TV-u“ i „remek-delom u nastajanju sa filmskim samopouzdanjem i ubojitom glumom.“ GQ ju je pozdravio kao „Prvu veliku dramu generacije Zed o radnom mestu“, dok ju je Vanity Fair pohvalio kao „kariku koja nedostaje između 'Euforije' i 'Naslednika'“. Vogue ju je izdvojio zbog „najuzbudljivijih rola na televiziji“. AV Club nazvao ju je „senzacionalnom i besprekornom drugom sezonom“ i „jednom od najboljih serija o radnom mestu u 21. veku“.

Seriju „Industrija“ su kreirali, napisali i izvršno producirali Majki Daun i Konrad Kej. Serija je nastala u produkciji Bad Wolfa za HBO/BBC, a izvršni producenti su Džejn Trenter, Kejt Krauter i Rajan Rasmusen za Bad Wolf; i Rebeka Ferguson za BBC. Reditelji su Majki Daun i Konrad Kej, Izabela Eklof i Zoi Vitok.

Prve dve sezone serije „Industrija“ možete da pogledate odmah na Max striming platformi.

TREJLER: https://youtu.be/2mAoO36q2X0 

O kompaniji Warner Bros. Discovery
Warner Bros. Discovery (NASDAQ: WBD) je vodeća globalna kompanija kada je reč o medijima i zabavi, koja stvara i distribuira najdiferenciraniji i najpotpuniji svetski portfolio sadržaja i brendova na području televizije, filma i striminga. Prisutni u više od 220 zemalja i teritorija i na 50 jezika, Warner Bros. Discovery inspiriše, informiše i zabavlja publiku širom sveta kroz svoje kultne brendove, među kojima su: Discovery Channel, discovery+, BluTV, CNN, DC, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, Max, Animal Planet, Science Channel, Warner Bros. Film Group, Warner Bros. Television Group, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i drugi. Za više informacija posetite http://www.wbd.com.

